khistorydata/jeongjo-sjw-relations huggingface dataset:
정조 5년 · 목
箚略曰。 南殿臘享親行之命。實出篤至之孝思。而第近日之寒。一直陡劇。此時將事。萬萬憂悶。乞收親享之命。毋忽保嗇之方焉。批以。 南殿親享之命。今年內必欲躬薦故耳。到今誠難中止。且與　廟享有異。事勢尤無掣肘之端。卿須諒此焉。仍命遣史官傳諭。
정조 5년 · 강
判府事鄭弘淳陳箚。請寢 永禧殿臘享親行之命。仍請勘。賜批。
정조 5년 · 목
箚略曰。臣於病伏之中。伏見傳敎下者。有 永禧殿臘享親行之命。目今寒嚴愈酷。閭閻之間。感疾盛行。而伏況玉候之差復屬耳。外氣之觸冒甚易。達夜將事。尤豈不萬萬悶迫乎。臣旣待罪藥院。而固當求對請寢。而賤疾尙苦。玆不得不短箚陳籲。乞收成命。以軫少愈之威。仍念臣之一病。亦已支離。番次苟艱。僚員之獨賢。固已不安。宜被譴勘。以警具僚。批以。 殿享儀節。與 廟享差間。此時往來。無甚掣礙。此意已及於首揆箚批。卿其諒之。愼節迄今彌留。爲卿慮念切切。況値隆冬。調將恐致失宜。冀卿其安心勿辭。益加善攝。仍命遣史官傳諭。
정조 5년 · 강
竹山幼學朴聖素應旨陳疏。賜批。
정조 5년 · 목
疏略曰。目下弊政之害民者。枚擧而條陳之。殿下以爲。田政之給災者。民食其效矣。軍丁之載藉者。緩急可恃乎。糶糴本爲活民。而吏綠爲奸。學校本爲養士。而民反受害。何者。民田給災。副尹者主張。而上自鄕廳。下至官隸及面任輩。所給情債。動至十餘結之多。則主事者之所食。據此可知。軍丁之爲國家重者如何。而白骨黃口之弊。豪悍將校族屬及。奸猾鄕所。由奴屬至隣里。皆頉軍丁。宰相墓直投托者校任奴輩閒遊者無數。至於糶糴守。令之犯分。倉色之逋欠。奸鄕之都給。面任之虛戶。皆是朝家之所共憂。而至若下輩之偸出。專由於庫門之數開。面任之虛戶。都出於富民之漏糴。而倉色面任。互相締結。備手弄奸。以校弊言之。則朝家劃給之物。足以奉聖祀供士類。而所謂齋任者。若有一椽一瓦之可改。則入見主倅。請得願納。家有一犢。則謂富民。一幷捉入。傾家破業。納而後已。臣意則以爲。創立通判一窠。校中凡事。一幷委任。使爲士林領袖。所謂願納之法。與夫害民之事。一切革罷。而至若官府得失。閭里臧否。事關上聞者。亦使通判書啓。則貪官汚吏。知所畏矣。頑民土豪。知所懲矣。批以。鄕曲儒生。猶能挺身應旨。予甚嘉尙。乃若糴政之紊亂。田政之混糅。軍政之淆雜。實係小民難支之大端。所謂傷和召災云。儘非虛語。朝家之宵旰一念。每在於是。更令廟堂。措辭嚴飭。各道校院之弊。亦令廟堂。明日次對時裁處。爾其退修學業。
정조 5년 · 강
萬頃幼學李復性陳疏請本縣變通。賜批。
정조 5년 · 목
疏略曰。臣等之邑。卽湖南斗小之邑也。南西北三面。濱於大海。東隅一面之連陸於金隄者。不過六七里也。旣無高山之限。而潮汐之驅。便同降水之患。彊土之經界有限。而海濤之衝壞無窮。田結之損失。已過半矣。民戶之隨縮。亦如田結。以此推之。卽今餘存之田土。亦將漸歸於浦落潮生之處。則民安所食土而資生。又無居民。則邑何以依賴而成樣乎。況於昨年。設兼營將於本邑地方古群山。而以其一島之六百民戶。全付於僉使。今年海溢之時。皆已移接于扶安之界。自是以後。本縣之殘敗。殆無地矣。然而旣有邑。則必有邑役。大小責應。凡係公用。自有其數。惟其變通之道。必於隣近大邑。割出數面。附於本縣。然後可爲蘇殘祛瘼之策。而以金隄郡延陽馬川二面。劃付於本縣。則眞所謂楚人失之。楚人得之。而垂弊之邑。可得以成樣。乞諒此輿情。特爲允許。批以。事係邑弊民瘼。下廟堂稟處。爾其退修學
정조 5년 · 강
命前吏郞金載瓚仍任前職。
정조 5년 · 목
敎曰。親享有命。執事分排之際。不可無銓郞。前吏曺正郞金載瓚。仍任前職。
정조 5년 · 강
以黃基玉爲 永禧殿參奉。初仕也。
정조 5년 · 목
敎曰。 永禧殿參奉今姑改差。令該曹口傳差出。令亦衰病云。他官換差。
정조 5년 · 목
因奉常正望筒。敎以。太常正每多苟充。甚至有日前諡望事矣。此望筒勿施。政官牌招開政。且今銓郞旣備。舊錄館官之積滯。亦莫若近日。館官中陞品備擬。○以尹東晩爲司諫。池應龍金翊休爲掌令。鄭在信朴趾慶爲持平。崔烜爲正言。鄭淵淳爲副修撰。李彦忠爲竹山府使。以趙㻐爲知事。金尙集爲副總管。
정조 5년 · 강
命亥子囊次。預爲待令。
정조 5년 · 목
敎曰。謹遵國朝寶鑑故事。且倣 先朝初年已例。亥子囊自登極初爲之。而今年春頒賜時。亦未免苟艱。來春亥子囊次鄕織。預爲待令事。分付尙衣院。
정조 5년 · 강
命預備兼春秋。一幷拿處。
정조 5년 · 강
行 景慕宮冬 享。
정조 5년 · 강
行藥院入診于誠正閣。仍召見審覈使李秉模。都提調徐命善。提調鄭民始。副提調嚴璹。
정조 5년 · 목
請診也。○予命醫官入診吳道烔曰。脈候左右三部調均矣。予曰。湖獄囚。前後狀啓。已知其顚末。別無更問之端。而大抵所見何如耶。秉模曰。獄事端緖。已爲盡達。而蓋湖右士夫之心。極其騷撓。如不大加曉諭。則無以鎭安矣。予曰。水原獄情何如耶。秉模曰。其中張志完韓一裕。可謂魁首。而其餘罪人。別無隱情矣。予曰。予近患感。難以多言酬酢。姑爲先退。後日登對詳奏也。予曰。予以西北之初不尙武事。每有下敎而未果矣。蓋我國昇平已久。輒有文勝武弛之患。而其中西北。旣是邊圍。人物强勇。因其强勇之性。勸其騎射之才。則可作朝家固邊境之道。而挽近以來。西北之人。賤操弓而貴控册者。無他。專在於朝家不爲激勸之致也。命善曰。西北之人。雖以弓馬爲業。或登科第。終身不免先達之名。故人皆恥之。咸歸於治經。此皆賤武之致也。予曰。北之韓光濟。西之鄭聖鵠。一爲府院君之後裔。一爲忠臣之子孫。雖不在西北。固當拔例獎用而況在西北。人亦可堪乎。此兩人。自朝家各別擢用然後。可謂他武聳動之道矣。命善曰。韓光濟則非但府院君後裔。亦有地處。雖閫任無所不可。且有履歷。而鄭聖鵠之祖。亦經閫任矣。
정조 5년 · 강
飭西北武弁收用之政。
정조 5년 · 목
敎曰。文武相須。不可偏重。偏重則俗變其移。而國受其弊。故原伯以廢學貽譏。向戌以弭兵見誚。而余玠一視之論。所以爲宋朝之藥石也。說禮敦詩。雖爲論帥之本。親上事長。豈盡服儒之人。然而每値昇平日久之時。輒有文勝武弛之患。一業弓馬。便招詆侮。指爲麤人。羞與噲伍。而倘有彊場之事。竟賴靺韋之力。則古所稱所養非所用。所用非所養者。不其然歟。我朝雖尙文治。必飭武備。軫一視之念。戒偏重之弊。而至於西北。係是邊圍。因其强勇之性。專取騎射之才。循俗而治。未或有變。此寔由於揆文奮武。隨地而異宜也。挽近以來。習尙漸弛。以武爲恥。皆纂儒名。解語之兒。便習應講之口讀。成黨之材。或乏備盜之弧矢。將至於風氣委弱。邊防疏虞。予甚病之。而深有取於向來灣尹之言。灣府一境之內。號書堂者十數。文盛則武。衰其勢然也。而一府如此。一路可知。西路如此。北路可推。蓋綠前後守臣。或昧當務。自托文翁之化。妄希武城之治。而講武閱兵坊。鞠爲茂草。贍學養士之需。虛資尾閭。曾莫知夫戎政之日墮也。然朝廷爲四方之本。則靜究厥由。奚但守臣之咎而已哉。激勸之方。專在於用舍。導率之效。不出於政注。而西北經生之竊科名者。專昧文字。僅習諺釋。而一題黃甲。便通朝籍。或登臺銜。或除邑宰。下不夫各司郞僚國子諸職。而惟彼武人。誠獨何辜。終身不改先達之名者。十居八九。雖其幸而得免者。亦皆飽經辛苦。積費歲月。畢竟所獲。薦不過末副。官不過守部。其或至於訓主訓判。特幸之幸耳。朝家之政注用舍。旣如是偏重。則習尙之漸移。何足怪乎。若此不已。吾恐浿水之西。鐵嶺之北。無復操弓之人也。昔在 先朝。西北人擢至營將水使之。亦往往有之。而今幷無聞者。何也。何其貴無實之文。而施有用之武也。予每深軫淹滯之苦。永念陰雨之備。欲一提敎者久矣。而因循未果。今則爲弊日甚。末流難求。矯革之策。不可以少緩。大臣曁將臣本兵之長。以此爛商。自其薦法。至於官方。凡係而北武弁收用之政。如有可以別般通變者。幷須熟講。劃一以聞。仍命此傳敎一通。自政院成送有旨于西北監兵使處。往雖不及。來猶可矯。繼自今道帥臣躬自勸勵。仍又另飭守宰。凡係無實無用之事。一切革改。至於已建之堂舍。雖難一一撤毀。後無得更建。更建則監兵營戢察。有旨祇受爲始。上自道伯。下至邑倅。又復留心。則沽譽賈名。踵襲謬習。則自朝家另行按廉。隨現重繩。仍令兩道道臣。繕寫傳敎。遍揭道內列邑。俾知朝廷所尙。此等定式。志審取舍之一端也。又敎曰。薦法官方之可以通變者。俄有傳敎。容俟稟處後酌決。而近來收用。全不成說。自朝家便有別般聳勸之政。可責實效。北道人韓光濟。渠以國舅後裔。官經邊禦。慶尙水使有關之代。令該曹今日內口傳擬入。關西人鄭聖鵠。渠以族祖經閫任。此等之人。亦合獎拔。守令除授。亦令今日內。口傳擬入。
정조 5년 · 강
命戶曹經用。以關西小米取用。
정조 5년 · 목
戶曹判書鄭民始啓言。本曹經用。僅支歲前。開春以後。事役浩繁。若不及今料理。則實無前頭繼用之道。已與大臣相議。關西所在稅收小米中。限一萬石請取用。從之。
정조 5년 · 강
同敦寧李瀁疏陳諸條。賜批。
정조 5년 · 목
疏略曰。皇天之災異屢見。民生之困瘁日甚。至於嶺南之獰風大水。人物之沈沒極多。陽月之轟聲燁光。陰陽之駁雜可知。此豈非大可驚懼者乎。且近年以來。涸陰之節。冬腝如春。此政事舒緩。綱紀縱弛之象也。是以周末無寒歲。方今優游不斷之弊。莫有甚於天討之不行。以致義理之不明。乞允群下之請。以副輿儓之望。當今禁刑一款。關係風俗何哉。慶壽宮感繞電之星。叶神母之月。于玆有朔十有餘矣。苟有所拘忌於是。則事無大小。宜悉嫌避。以俟大慶。而至於刑杖。則只可禁闕內之用杖。而外邑京各司。固無一體禁刑之義。至若軍政之不修。此實國家大關。而乘此無事之時。深軫撤土之備。繫桑之義。農潦講武。使之耳能習金鼓之節。目能辨旗旘之方。手能間擊刺之術。心能明離合之法。則庶免乎以卒予敵之歸也。且臣有區區所懷。近來諸宗零星。餘存者又不勝貧寒。至有借屋借馬之境。而周室螽斯之盛。實有愧於今日也。夫宗親子孫代盡。則便同窮人之無依。若能檢束於仕宦之路。使之飭躬修行。則庶無如前暴棄之弊。此則以忠勳府忠衛。別設宗議一廳。通擬均祿。則亦可爲敦親睦族之盛德也。若夫功臣子孫。則有忠衛二十窠。又有守衛官八窠。而 璿派苗裔。則不許一窠。且王府議處之時。則有功減議減之法。而獨於除官付祿。則論功而不論議。臣莫知其何故也。伏乞留意焉。批以。卿能應旨。陳此所蘊。予所嘉尙。非外臣之比也。第一條含忍。豈無心也。第二條得明用刑。自是國朝故事。春初該房擧條。廣攷辛丑乙卯壬申記注而然也。第三條意則可取。此說一播。大係擾民之端。筵敎已盡之矣。第四條何待卿言。予當愍然于中者。近來宗英零替。餘者數少。而每見服餙之弊陋。不覺爲之嗟歎。俄聞卿言。更問所掌。代盡宮房。幷在出稅之中。今無餘存。雖無可論。別般周急之政。令廟堂往復本府有司外宗。從便停當稟處。第五條此亦予嘗所經營之事。而事係官方通變。屢以此雖已發端於筵中。而迄未施行矣。亦令廟堂爛加商量。使之稟處。卿於後日次對日隨參也。
정조 5년 · 강
校理金履正疏陳母病乞遞。仍請賊產還籍。賜批。
정조 5년 · 목
疏略曰。臣母素患痰症。隨衰轉劇。乞收召命。俾獲省護。臣治疏將上之際。伏聞道路之言。國賊貪財之儲蓄者。特旨出給。而輦輸擔運。公行通衢云。此賊旣失顯戮。而今其無難輸去。若固有之。況其賊產。盡是浚膏悖入之貨。則亟令有司。照數還籍。輸送嶺路。以濟賑饑之資宜矣。批以。渠家自賣渠家之財。朝家何知。請使朝家。管他財物。得非無理之說乎。爾胡浪聞浪傳之說。浪言至此。爲爾恥之。爾其勿辭。救護察職。
정조 5년 · 강
戶曹參判洪秀輔。從縣道上疏乞遞。賜批。
정조 5년 · 목
疏略曰。臣猥膺副价之命。今已辭陞矣。所帶地部佐貳之任。照例遞改。以存公格。批以。疏辭下該曹稟處。
정조 5년 · 강
改差 弘陵參奉趙觀鎭。
정조 5년 · 목
禮曹。以觀鎭呈旬。啓請改差也。
정조 5년 · 강
以韓光濟爲慶尙左水使。口傳也。
정조 5년 · 강
以沈喜永爲 弘陵參奉。口傳也。初仕也。
정조 5년 · 목
因掌令洪秉聖成均館回啓。敎以。公家文書。自有禮制長。短尺度。不敢違越。某司啓目。某司草記。自古皆有樣尺。藏在內府。準是則捧入。否則還下。卽不易之古例。觀此本館回啓。昨日啓目。大駭所見。今日啓目。一間六行。又是備局外。不得擧行之例也。申飭之下。屢如是做錯。極涉乖當。大司成難免不飭之失。所謂博士。亦當處分。此啓目還給。捧納承旨推考。
정조 5년 · 강
命時囚洪樂舜等。考律勘放。
정조 5년 · 목
義禁府啓言。平昌前郡守洪樂舜。槐山前郡守李養采原情。泛稱遲晩。請幷刑推得情。幷敎以。考律勘放後草記。
정조 5년 · 강
命張志完等定配。其餘罪人放送。
정조 5년 · 목
敎曰。審覈使還朝。旣問事情。水原罪人張志完韓一裕。爲此獄倀鬼。幷定配。其餘罪人等。姑從寬典。一幷放送事。分付道臣。
정조 5년 · 목
領議政徐命善曰。 南殿親享。雖出聖孝之彌篤。而隆寒躬祼。實不勝焦迫矣。予曰。今年之內。一未躬享。參以情禮。俱極愴缺。且今番享事。若未躬行。則　景慕宮酌獻禮。亦不得行。是豈情理之可堪乎。今則可謂進退不得矣。副司直徐浩修曰。 南殿親祭。旣有成命。而調候之復常未久。天時之嚴沍比酷。徹宵將事。易致損節。昨日都提調旣陳箚子。則臣等固當趁卽請對。而第有今日賓對之便。故昨未遂誠。今玆敢煩。乞寢成命焉。予曰。此是一時勞動。卿勿慮也。命善曰。 社壇則與 太廟相距稍間。且春正旣有躬行祈穀之命。今番省牲之節。不必親行矣。予曰。來春雖有躬祼之命。今又暫行。亦何傷乎。卿之所陳。或慮勞動。而予則謂勞動。則果有行氣之效矣。浩修曰。日寒如此。必愼衣襨之節。毋致冒寒之慮宜矣。予曰。若着毛衣。則運步不便矣。浩修曰。今當動駕經宿之時。內局當有留院之人。何以爲之。予曰。提調則以藥院進。副提調則以奉圭進。果無入直之人矣。以捲草官差出分提調何如。命善曰。似無出此人矣。浩修曰。進御米飮。當以將事前煎進乎。予曰可矣。予於近日。連服是飮。故果有疏滯之效。卿等亦有進服之效乎。命善曰。臣亦煎服。則實有益效矣。命善曰。伏聞動駕時。兩營留陣。有置之之命。軫念軍卒之聖意。而第伏念經宿動駕。宿衛之道。決不當疏虞。兩營留陣。依例擧行。恐不可已矣。予曰。然則禁御兩營出番鄕軍各二哨。一體赴陣。予謂禮曹判書金魯鎭曰。備局謄錄册子。幾何修正乎。魯鎭曰。柳誼所錄別單。語甚繁亂。有難抄正。惟當從緊撰出矣。予曰。事有常格。卿其從長爲之。予曰。監兵使近無相較之事。而李潤慶能有此擧。亦屬可尙。今此許施道臣之請。俾尊體面。而亦不無扶抑者矣。命善曰。水使則謂以無罪。道臣則如是狀聞者。非但爲狀啓之遲滯。以其水使論報之牒。至有慨然之說。故執以請罷者。良有是矣。予曰。兵判之意何如。李性源曰。慨然之語。極涉可駭。而遲滯之端。固非水使之罪。自甕津距海州。量其往來之費。則四日遲滯者。無足怪矣。命善曰。道臣如是狀論。則體統所在。不可無許施矣。予曰。求言之際。儒疏適到。故姑令敷納。而請設通判。願以狀聞者。此是守令之所不可爲。何能以通判而有是事也。命善曰。所謂通判。只是校宮間設置之論。而果是行不得之事矣。命善曰。司僕節目。今方修正持來矣。予曰。旣成節目。則其無後弊乎。命善曰。所入物種。俱有卜定。似無弊於市民矣。予曰。法鞍所入靑忝紫忝皮。必須除去。專尙朴厚。以取堅固好矣。命善曰。此不必除減。而俾令着油。則可爲堅久之道矣。予曰。鞍具當以幾年改造乎。命善曰。仗馬鞍。間一年修改。內殿仗馬鞍寶馬鞍。間三年修改矣。戶曹判書鄭民始曰。藏氷不遠。臣有所仰達。大抵氷丁。自是一駄三丁。而近有奸弊多端。不可無一番申飭矣。予曰。頃以氷丁事有所下敎。而左尹其果申飭乎。李敬懋曰。伏奉下敎。益加申飭矣。予曰。 先朝乙未年。以一馱三丁爲定式。而一丁馱價。至米一升矣。如是之後。或有奸弊。則至有定罪之擧。予亦聞之矣。命善曰。其時果施刑配之律矣。予曰。內氷庫。自是備用於御職則厭避者。是豈成說。予知其極非矣。命善曰。都憲之職。古是重任。而吏判處置。亦以是職爲之矣。予曰。若有一分悚愓之心。豈如是一不參賓對乎。
정조 5년 · 강
命動駕時。訓局步軍八哨爲之。
정조 5년 · 목
兵曹判書李性源啓言。今番動駕時。訓局步軍。只六哨磨鍊而在前動駕經宿時。本局隨駕少不下十哨。今此六哨。殊涉太略。敢達矣。敎以。然則以八哨爲之。
정조 5년 · 강
罷黃海水使李潤慶職。
정조 5년 · 목
領議政徐命善啓言。卽見黃海監司李敬養兩度啓本。則以爲。水使李潤慶。營將投印申飭事形止狀啓。未卽擧行。其罪狀令廟堂稟處爲請。繼又以爲。査啓封發之潤慶縮伏俟勘。道理當然。而乃於文報。多費聲氣。亦令稟處爲請矣。道臣旣以體統請勘。則數遞迎送之弊。有不暇顧。黃海水使李潤慶請罷職。從之。
정조 5년 · 강
命校宮願納之弊。査櫛嚴禁。
정조 5년 · 목
領議政徐命善啓言。卽見竹山儒生朴聖素上疏。則以爲。創立通判一窠。自其鄕中次次陞薦。因爲上聞。許以馳啓官府得失。閭里臧否。幷使通判書供。而其數爲一萬八千丁矣。近年以來。初不入用於御供。或翁主郡主房輪送一二丁。而八月以後。則謂以盡用。必徵納於戶曹。此必是中間消融。而亦係本曹經用之難支矣。前戶判金華鎭。欲矯此弊而未果。不可無一番變通之道矣。予曰。氷丁近入於減省中。故亦有此弊。自明年爰復舊例似好矣。予曰。判尹以捕廳犯屠事。有所草記。而施以捕將推考之典矣。卿詳言其事實。鄭好仁曰。捕校稱以大將之許給。廳外宰殺。故卽令捉致。則大將終不出給。事關後弊。故不得不草記矣。予曰。捕校何以處置乎。好仁曰。今已放送矣。予曰。旣以牛可還主爲敎。則其所宰殺。便是犯屠。今此放送者。極涉太柔矣。好仁曰。判下中。以明有犯屠。則治以犯科爲敎。故臣果卽放矣。予曰。初見草記。謂以執法。今聞所奏。未免懦弱。何如是前後之判異乎。命善曰。捕校則勘以犯屠宜矣。予曰。近聞捕廳雖捉偸盜之物。而不爲推給本主云。此是別般申飭者矣。今以牛事觀之。實有是弊。自卿曺捧甘。另飭捕廳。予曰。俄以都憲事。下敎政院。而旣非實恙。且無情勢。則何可以屢事違牌。一不進參乎。好爵則出仕。臺啓爲請。而批旨有令廟堂裁處之命矣。所陳願納之弊。果如其言。則貽羞士子。貽害民間。誠非細故。釐革之方。亶在於另擇齋任。而至若通判云云。以儒生而冒半剌之號。處校宮而議一邑之政。名實不稱。弊端無窮。其所設置。有難輕議。置之。爲先分付道臣。願納之弊。亟令査櫛。該府如此。其他列邑。亦安保其必無此弊。一體嚴禁之意。請申明知委於諸道。從之。
정조 5년 · 강
命萬頃縣延陽等面劃付。道臣啓聞。
정조 5년 · 목
領議政徐命善啓言。卽見萬頃儒生李復性上疏。則以爲。本縣依沃川河東陰竹例。以金堤之延陽馬川二面劃付爲請。而批旨有令廟堂稟處之命矣。本縣殘弊亦豈不念及。而割地分民。大係更張。有難以邑子之疏籲。遽然許施。令道臣論理啓聞後。請爲稟處。從之。
정조 5년 · 강
許施平安兵營宣川城餉移劃之請。
정조 5년 · 목
領議政徐命善啓言。卽見平安兵使申大謙報備局。則宣川府使牒呈。備陳本府民少穀多之弊。仍以爲。本營句管東林城餉。一自罷防之後。自歸還分。耗上生耗。各樣公下之外。猶有餘數。本府元還。旣多之中。又添此餉耗。邑民難支。良由於此。本營則還穀未捧。殆過萬石。許多支放。流來割本之數。已至於近千石之多。自今爲始。宣川所在城餉耗四百五十石。屬之本營。補用於支放不足之數。俾免漸次割本之弊爲請矣。該府則旣以穀多爲弊。本營則又以割本爲慮。其在折長補短之道。宜有變通之政。依所報。移劃取用事。請分依。從之。
정조 5년 · 강
命全羅監司朴祐源推恩移施。
정조 5년 · 목
領議政徐命善啓言。全羅監司朴祐源。無可推恩於所後家。則移施生父。亦多已例。請令該曹。考例施行。從之。
정조 5년 · 강
命司僕馬鞍價輪送。
정조 5년 · 목
戶曹判書鄭民始啓言。司僕馬鞍節目。旣已入啓。都下之價。已與本寺提調議定。每年以一千五百兩。自明年輪送。請定式施行。從之。
정조 5년 · 목
戶曹判書鄭好[民:I-PERSON]仁[始:I-PERSON]啓言。藏氷不遠。紫門官吏。臣方另飭。至於氷丁。雖以一馱三丁爲準。而伐取之際。每以薄劣不準式者來納。以致點退改備。如是之際。因綠生奸。誠極痛駭。若其嚴飭氷戶。依式浮取。俾無點退之弊。專在於部官。今番則各別董率。痛革舊弊。又若有不善擧行之事。則當該部官。難免罪責之意。請出擧條申飭。從之。敎以。獨戶殘戶之應頉者。俾令免役。實戶見漏者。另加察飭。俾無如前之弊可也。今若不善擧行。則判尹左尹。必有論責之擧。更加着意也。
정조 5년 · 강
命黃海水使李潤慶。特爲敍用。
정조 5년 · 목
敎曰。道臣旣以水使罪狀。重請廟堂稟處。揆以事面。宜有扶抑。俄於大臣筵奏。雖不得不從施。本事元無大叚。莅任亦云屬耳。不可無參恕之道。營梱之如是相持。亦不害爲各盡其職。前黃海水使李潤慶。特爲敍用。
정조 5년 · 강
拿處兵曹正郞朴長卨。尋分揀。
정조 5년 · 목
敎曰。兵曹郞廳拿處。○因拿處傳旨。敎以。今番則姑爲分揀。後勿如是之意。各別嚴飭。
정조 5년 · 강
命前參議申大升。前佐郞柳翼之蕩滌。
정조 5년 · 목
敎曰。曾欲提敎而未果。前參議申大升。前佐郞柳翼之罪名蕩滌。
정조 5년 · 강
召見承旨李柱國趙時偉慶尙左水使韓光濟于誠正閣。
정조 5년 · 목
予曰。近來西北之人。沈屈甚久。故今番特除。良以此也。而北道卽尙武之地。而近聞武士輩。全不操弓。一味抛置。何也。光濟曰。豈有抛置之理。而蓋人才漸不如前。雖以弓馬爲業。別無超等之才。故蓋自抛之致矣。予謂柱國曰。昨日所下傳敎見之乎。予曰韓光濟鄭聖鵠。獎拔之後。或有激勸之道耶。柱國曰。西北之人。必當聳動矣。予曰。西北之人。抛棄騎射。專在於卿等之責。其中有地處有身手有射藝者。卿等推許獎拔然後。西北之人。當爲激勸。而近來則視若行路。銓曹之初不檢擬姑舍。至於軍門把總哨官。亦不收用。渠輩之疲筋骨肄習。幸得科名。空老牗下。未免光達之稱者十居八九。誰可肯爲操弓之業乎。此後則留意收拾也。柱國曰。聖敎至當。着念擧行矣。
정조 5년 · 강
前縣監沈定鎭上疏陳勉。仍附鄕約賜批。
정조 5년 · 목
疏略曰。竊念殿下臨御以來。慫慂成習。言路杜塞。政急而刻。文勝而靡。災異無不有。而民生日以益困。豈但進言者之過耶。殿下之所自反也。夫三代之治。莫先於要。要者何也。曰修已也。曰得賢也。曰官人也。繼自今。當其官人也。問其知禮而處乎禮官。問其知兵而處乎兵官。問武問文問經問藝。而各處乎其官。則人必自治其身。自治其業。而待上之用。今也若待修已盡然後得賢。得賢盡然後官人。則不可。故修已得賢官人。必相須幷用而成。是當務之急也。臣旣進三代之說。而又有爲之兆焉者。鄕約是已。夫鄕約者。三代之遺意也。不行則已。行之則有助於三代之治者大矣。故曰。欲爲三要。而做三代之治。惟在乎立志。此臣所以不得不更爲尾陳焉。批以。見爾於冑筵控册之時矣。爾能應旨上章。三條陳勉。予當體察。末端事。倣古便今。可行無弊與否。依所請。令大司成論理的確稟處。
정조 5년 · 강
命宗裔婚葬顧助。參酌磨鍊。
정조 5년 · 목
敎曰。助婚掩骸之政。在下民每嘗施之。況宗裔乎。雖以完營囚事觀之。以其貧不能自存之故。罹此罪科。亦可知已。周急恤窮。雖難遍及人人。至於養生送死之大事。朝家豈忍恝視。此事曾欲定式而未果焉。宗臣家婚需題給。自有舊典。近作度支之虛簿。繼自今申飭有司。復舊擧行。每於擧行後。度支則別單。外方則狀聞。又有不可不一定式者。內而度支。外而諸道。每於歲首。搜訪宗裔之婚則踰年葬不及時者。劃卽顧助。與歲饌文書同爲修上。歲以爲常事分付。惟其抄考抄給之際。擧行事宜。令該曹參酌磨鍊。論理知委。
정조 5년 · 강
命再明日次對。依例來會。
정조 5년 · 목
敎曰。今則諸節已臻差復。再明日次對。依例來會之意。言于廟堂。
정조 5년 · 강
命藍浦縣監望筒勿施。
정조 5년 · 목
因藍浦縣監望筒。敎以。若擬此窠。安有擢除之意也。況平海郡守有闕之代。使之擬入。而今乃推他先出之窠。待此後出之闕。始擬入啓。果何委折知入。此望筒勿施。依初下敎。更爲擬入。
정조 5년 · 강
命秋等內中日北營試取。
정조 5년 · 목
敎曰。今秋等內廳弓房別造弓子。旣已造納。而近來內中日不得設行云。故等第無路。依春等例。明日北營該房承旨。與訓禁將及兵曹堂上一員眼同進去。宣傳官入直外諸員。及左右番武藝廳。新舊番禁軍。新舊番扈衛軍官。外入直新舊番馬兵騎士等。柳葉箭片箭各一巡試取。柳葉箭四中以上。片箭三中以上修試記。得中人名下。依例懸錄弓人姓名。別單書入。雖一張踰弦者。弓人姓名別具別單書入。張數與射員數不齊。則依前例參量分排試射事。分付。
정조 5년 · 강
遞承旨李柱國。仍任總戎使。
정조 5년 · 목
敎曰。行左承旨李柱國許遞。又敎曰。戎垣重任。不容許久曠務。左承旨李柱國。仍任總戎使。又敎曰。承旨有闕之代。政官待開門牌招開政。
정조 5년 · 강
飭祭官塡差及諡狀稽滯。
정조 5년 · 목
敎曰。近來祭官。多不擇塡矣。觀此冬至祭 廟 殿 陵 園 宮獻官望單。銓堂事可謂修擧矣。諸執事亦依獻官例。殘司郞官切勿塡差。勿拘次第。皆必擇塡事。申飭吏曹。又敎曰。成命已久。迄不擧行。此人贈諡。豈踰今年。問于玉堂。諡狀姑未來到云。雖未知誰所撰出。而稽滯則甚矣。令政院申飭。贈吏曹判書趙聖復賜諡。從近爲之。
정조 5년 · 강
以權恢爲獻納。曺遠振洪彦喆爲副修撰。李謙彬爲司諫。李昌漢沈商賢爲正言。幷前望也。
정조 5년 · 강
以徐有大爲左捕將。鄭聖鵠爲平海郡守。幷口傳也。
정조 5년 · 강
嚴 ※諸道風落松發賣時擧行。
정조 5년 · 목
備邊司啓言。諸道風落松成册。今已齊到。就其中除出統營漂壓家村已烙給者及改造船村外。當爲發賣。依前筵奏。屬之賑廳。而山腰以上所在者。運下發賣之際。若有民弊。則當此災歲。不可無軫念之道。此則令道臣區別經界。商量擧行。又或有民人守直之弊。則日寒如此。一時爲悶。卽爲撤罷之意。請分付各道道帥臣處。允之。敎以。依此行會。而今番復有如前雜挐貽弊之端。道帥臣難免其責。跋尾措辭嚴飭。
정조 5년 · 강
命在謫遭親喪者。劃卽給暇。
정조 5년 · 목
義禁府啓言。在謫遭親喪者。給暇歸葬矣。泗川縣定配罪人趙雲斗。遭母喪云。給由過葬後。請還發配所。允之。敎以。法典內許令給暇。實出孝理之政。而九月之事。今始給暇何也。此後此等人。劃卽給暇草記。
정조 5년 · 목
敎曰。昨日西北有旨。尙不畢書。飭敎之下。擧行駭然。當該注書汰去。
정조 5년 · 강
命時囚洪樂舜等勘放。李興源付過。李得重照律。
정조 5년 · 목
義禁府啓言。洪樂舜莫重祀典。引病闕享。杖一百收贖。告身盡行追奪。放送。李養采。莫重罪囚。初旣逋失。末又過限未捕。杖七十收贖。告身盡行追奪。大興郡徒一年半定配。請押送。允之。敎以。如有功議。各減一等。又以樂舜等功議各減啓。敎以。時囚罪人李興源付過放送。李得重。開坐捧遲晩後。照律以聞。刑曹同罪之囚。許久滯獄。可悶。依此爲之。
정조 5년 · 목
予曰。李集斗雖除外任。別兼則當仍帶出去矣。宇鎭曰然矣。予曰。在前林象元。曾在外任時。仍帶別兼。有陰晴日記修送之事矣。宇鎭曰。古例果然矣。予謂集斗曰。爾居通列。今至屢年。遽爾出外。心甚悵然。第其下往善爲也。
정조 5년 · 강
校理金履正陳疏自列。仍請賊家詗禁。賜批。
정조 5년 · 목
疏略曰。臣於日前封章。竊附有聞卽告之義。及承回諭。誨責截嚴。拜章自列。乞勘臣浪率之罪。竊念國賊罪犯。徒知貨利。全蔑倫義。不可使此等賊家臧獲之類。記其賣買。任其去留於城市之內。伏願嚴飭捕廳。益加詗禁。批以。尾陳事。未知爾意指何事謂可詗禁。故不許施。爾其勿辭察職。
정조 5년 · 강
賜司成蔡廷夏回啓疏批。元疏未下。
정조 5년 · 목
批以。食堂元額事。予意亦知其苟艱。而事屬 先朝受敎。不敢輕易變改。然無定額。亦是 先朝已例云爾。則何以適從之爲穩。更令本館詳考稟處。大司成久任事。爾言甚是。而近來數遞。實由姑未得其人故耳。令政院另飭銓曹。此後各別擇差。
정조 5년 · 강
有政。吏曹參議徐有防進。
정조 5년 · 목
以沈念祖爲承旨。李義綱爲淸風府使。李有喆爲文川郡守。洪尙德爲藍浦縣監。宋持敬爲林川郡守。李集斗爲江西縣令。○敎曰。禮曹擧行。以其無長官之故。每多不謹。在外判書許遞。明日政。以在京無故人差出。
정조 5년 · 강
命未下直及差使員守令。明日辭朝。
정조 5년 · 목
敎曰。未下直守令。皆令明日辭朝。差使員上來守令。亦令明日辭朝。幷於次對時。同爲入侍。輪對官亦令同爲入侍。又敎曰。江西縣令。令今日辭朝。又敎曰。平海郡守鄭聖鵠。明日次對。使之來待。
정조 5년 · 강
命大司成各別擇擬。
정조 5년 · 목
敎曰。師儒之長。不宜暫曠。況有通讀申飭設行之命矣。今不可不信。大司成有闕之代。待明朝政官牌招開政。在京無故人各別擇擬。以爲久任責成之地。時帶承旨閣職者。每不免數遞。勿爲照望事分付。又敎曰。玆事業欲提飭而未果。又因大司成蔡廷夏疏思之。近來大司成。陞試則雖皆逐期設行。通讀則率不如朔試取。致使遐方經生。許久留連。豈非貽弊之大端乎。今年正月以後。大司成中只試陞補。不試通讀人。幷捧現告。姑先從重推考。此後嚴飭本館。通讀毋得踰限。如是申飭。而復踵前習。大司成難免重勘。以此知悉。
정조 5년 · 강
命冬至陳賀權停。
정조 5년 · 목
因冬至陳賀草記。敎以。凡有水旱之警。朝賀輒行停免。今年嶠南諸邑風水之異。挽近所無。方切宵旰之憂。此雖應行之擧。有難如例設行。權停。
정조 5년 · 목
敎曰。前日次輪對官。使之後日次入侍。而後日次輪對官望筒。亦依例書入受點矣。輪對在明。而望單不爲入啓。該曹近來擧行。不免顚錯。當該堂上推考。卽爲書入。
정조 5년 · 강
命別兼李集斗。勿爲減下。
정조 5년 · 목
敎曰。俄筵已有下敎。而取考故事。明有可據之例。別兼李集斗所帶春秋之銜。依例勿爲減下事。分付該曹。
정조 5년 · 강
重推知事蔡濟恭。
정조 5년 · 목
敎曰。飭敎凡爲幾遭。迄今無意上來。處義雖重。分義亦豈不念。事體極爲未妥。知事蔡濟恭從重推考。如是云云之後。又復不進。則未知道理果如何耶。以此意一體申飭。
정조 5년 · 강
禁衛營。以入直騎士除標信應試啓。
정조 5년 · 목
該營啓言。北營內弓房別造弓等第試取時。本營入直新舊騎士。除標信應試後還入直。敎以。軍兵去就事。當均一擧行。而訓御則請標信。卿營除標信。卿之率爾之病。何不剋改乎。
정조 5년 · 목
義禁府啓言。李得重杖一百收贖。告身盡行追奪。康津縣流三千里定配。請押送。允之。
정조 5년 · 강
御誠正閣。行朝講及次對。仍召見輪對官同敦寧下直守令。領事徐命善。同知事徐有隣。特進官鄭昌聖徐有寧。大司憲李在協。承旨黃昇源。玉堂李謙彬姜彝正。正言鄭在信。假注書趙衍德。史官張顯慶金鳳顯。
정조 5년 · 강
命義興縣還穀。限年分捧。
정조 5년 · 목
領議政徐命善啓言。慶尙監司趙時俊狀啓。義興縣監金晩根牒呈以爲。本縣還穀中。小米七千三百七十一石零。自壬午初。不準折代捧。換作皮粟。至今二十年。連爲單代捧。尙末還作本邑。該縣單代始捧後。縣監罪狀。令該府稟處。屢千石米穀。値此災年。難以盡捧。依年前寧越府限年分捧例。每年一千石。還作本邑事。令廟堂稟旨爲請矣。各邑此弊。比比有之。一番釐正。在所不已。而本縣今旣現發。懲勵之政。宜先申嚴。前後犯過守令拿問定罪。累千石之一時還本。果有難捧之慮。且於寧越。亦有已例。依道臣所請。請以爲次第收穀。從之。
정조 5년 · 강
命嶺南三漕倉差員。以三鎭邊將領運。
정조 5년 · 목
領議政徐命善啓言。頃以嶺南三漕倉領運差員之守令中差遣事。令道臣啓聞矣。卽見慶尙監司趙時俊狀辭。則以爲。若使守令往赴。實有邑事癏曠之歎。三鎭邊將。就久勤中各別擇差。無欠載運之後。略倣湖南例。還遷軍門。則庶可爲激勸收效之道。請令廟堂稟處矣。當初擇差員之論。蓋出重漕政之意。而道臣旣以守令之曠官爲慮。則亦不可强令行之。勢將仍舊貫。以三鎭邊將領運。而戶判則以爲。與他道履歷僉使換窠差送。則事甚便宜云。此意亦好。某窠當換與否。令兵曹商量稟處後。依法聖群山例。請仍作陞遷之窠。從之。
정조 5년 · 강
許施加平郡還租換色之請。
정조 5년 · 목
領議政徐命善啓言。卽見京畿監司李亨逵報備局。則加平郡守所報以爲。本郡田多畓少。每當捧糴之時。貿租以納。大爲民弊。本郡所在還租之依朝令以太代捧者。限七百石。明年勿爲還作。仍令準折換色爲請矣。峽農則專務旱田。救荒則太反勝租。準折換色。不害爲副民願除糴弊之道。依所報施行事。請分付。從之。
정조 5년 · 강
領議政徐命善。以權★(示+嚴)等上疏覆啓。
정조 5년 · 목
命善啓言。卽見前獻納權★(示+嚴)上疏。則以爲。嶺外林莾稀闊。沮洳曼衍高處夷圮。卑地潰決之患。專由於樹養不勤。隄防疏忽。申飭道臣。禁伐課植。防川障決。至於糶糴。山郡海邑。有難易之別。故無均一之時。積儲多處。陳腐相仍。穀多不實。石多不完。以此哺民。難責實惠。計其民邑之多少。務令穀數之均平。而移轉穀。必以改色例。減耗收捧爲請矣。禁伐課植。似指養松而言也。防川障決。似指築堰而言也。計民邑之大小。務斛數之均平。似指裒多益寡而言也。此三者。自有朝家之法令。而或出擧條。或下行會。前後申飭。又非一再。則諸道擧行。必無一例抛置之理。而臺臣旣有所陳。更以此意知委。至若移轉穀除耗之論。抑恐不然。移轉去來。仍是尋常應行之事。每每除耗。將致穀簿之太縮。若値歉歲。將何以接濟窮民乎。其所施乃反貽弊。請置之。從之。又啓言。卽伏見掌令洪秉聖上疏。則以爲。近日國中衡斛。一家之內。內外異用。一廛之中。朝夕殊制。闊狹輕重。惟意刁蹬。嚴立法章。勿撓行之爲請矣。曾因繡衣所奏。儒臣所陳。京外衡斛毋。或異同之意。行會嚴飭。固已久矣。而非但奸民不遵朝令。謬弊猝難痛革而已。糶糴捧下之際。不無掣肘之端。至今仍循。未成一切之法。而臺臣之言大體則是。請更以此意知委申禁。從之。又啓言。卽見掌令具修溫上疏。則以爲。惠廳所納位太。守令先爲怗給於私人。以錢倍徵於民間。弊端不一而足。定式嚴禁。隨現嚴繩爲請矣。數十年前。果有此弊。一自故相臣尹東度。筵達嚴禁後。無論京司外營。若不登聞請得。初不敢生意。至于今遵行。臺臣豈或未詳事實。有此所論耶。別無可以申飭者。請置之。從之。
정조 5년 · 강
嚴飭驛馬便服作行及別軍職成班之規。
정조 5년 · 목
訓鍊大將具善復啓言。驛馬之設置。法意甚嚴。乘馹之際。雖閫帥以下。皆以公服騎行。而近來則不知法意。邊帥及邊將間。多以便服作行。甚至於巡兵水營裨將輩。亦皆效尤。自今以後。令備局嚴飭禁斷。而若有復踵前習。隨現論罪似好矣。敎以。所陳好矣。令備局各別嚴飭。又啓言。別軍職之差備門外。凡諸問安時。自古無成班之規。起立彷徨。擧措有駭瞻聆。今則自上愼簡。曾經閫帥及地望自別者居多。與曾前雜差時有異。此後使之成班。請俾無如前之弊。敎以。此輩自前士夫中庶。每有參用之事。故凡係班次等儀節。率多草略。未有一定之式。卿之所奏。儘有意見。依此出擧條申飭。
정조 5년 · 강
命宮屯稅戶曹句管。置之。
정조 5년 · 목
戶曹判書鄭民始啓言。因掌令洪秉聖上疏第二件事。論理覆奏命下矣。改量事。因儒臣所懷。凡可改量之邑。次第擧行事。自廟堂覆奏行會。則諸道自當觀勢施行。今無可論。諸般免稅之幷令地部照數劃給事。宮結免稅條。始自丙申。因特敎定式。自本曹捧給。而至於宮屯有土之稅。便是私田。非本曹所可句管收捧者。請置之。從之。
정조 5년 · 강
命兩湖旱田給災。稟定知委。
정조 5년 · 목
戶曹判書鄭民始啓言。今年年分永災名色。依定式防塞矣。卽見兩湖道臣文移。則今年水災。不無永災處。水田則以水沈。當年災懸頉。而旱田則本無給災之規。間有綿田許施之例。故欲以此懸頉爲言矣。永災旣不許施。旱田給災。亦難開路。就其已請得之災結。以綿災推移許頉。殊涉苟艱。而此外無他道理。不可不一番稟處後知委。故敢達矣。從之。
정조 5년 · 강
命高山察訪金樂熙拿處。
정조 5년 · 목
領議政徐命善啓言。臣聞北來人之言。高山察訪金樂熙。搜驗去來人。或有例禁之物。則輒皆屬公。以此取怨頗多云。果若犯禁。決不可更令還任。以貽民弊。請罷黜。從之。敎以。不可罷職而止。拿問處之。自初差擬之時。已料其僨事。擬望政官推考。今日政各別擇差。
정조 5년 · 목
予曰。今冬日氣。寒溫不適。故感氣大熾。閭巷間無人不痛云。而在前如此之年。每多翌春癘疫之患。明年若有癘疫。則飢歲窮民。必當有死亡之患。予切悶事。宇鎭曰。今冬日候。雖甚不適。明春豈有瘟疫之理。而蓋近年以來。無論春夏秋冬。首尾相續。初不止息。是甚可怪矣。予曰。瘟疫卽運氣。而無歲無之。無時無之。痛症與前日之癘疫。輕重各異云。亦可怪也。
정조 5년 · 강
有政。吏曹判書李衍祥。參議徐有防進。
정조 5년 · 목
以鄭尙淳爲禮曹判書。蔡弘履爲戶曹參判。黃昇源爲大司成。
정조 5년 · 강
給利川縣燒戶恤典。
정조 5년 · 목
因京畿監司狀啓。敎以。觀此狀啓。利川事誠甚矜惻。許多被燒民戶。不可不別般顧助。況本縣。再昨年駐蹕之所。而被燒人家。又在館所咫尺之地云云。尤當另施恤典。卽令備局。參考前例。從優例磨鍊。措辭行會。仍令本縣監親執分俵。使之星火結構安接。從近當送宣傳官。憑其勤慢。以此一體嚴飭。
정조 5년 · 강
命中官文鳳億。越捧十五等。
정조 5년 · 강
遞承旨沈念祖。以金尙集徐有防爲承旨。
정조 5년 · 목
敎曰。職務相妨。直提學沈念祖本職許遞。又敎曰。承旨前望單子入之。
정조 5년 · 강
命濟州牧士庶人年八十以上加資。依舊例擧行。
정조 5년 · 목
因濟州御史朴天衡狀啓。敎以。觀此狀啓。所引前例。不可不從施。況有令該曹趁速稟處之請。若待回下。御史等待之弊。亦不可不念。本牧三邑士庶人年八十以上加資。一依舊例擧行。將此狀本中後錄列名。待明朝政官牌招開政。下批官敎。仍令明日內安寶成送。御史還朝前。一一聚集。以尊高年之義。勞問慰諭後。頒給官敎。擧行形止狀聞事。亦令該曹。分付濟州巡撫御史處。
정조 5년 · 강
命嶺伯別單。論理回啓。
정조 5년 · 목
因慶尙監司別單。敎以。令該曹判堂。詳閱文案。反覆參量。出意見論理。不多日內回啓事分付。
정조 5년 · 강
命禁府刑曹重囚外幷放。
정조 5년 · 목
敎曰。夜漏已分。稚湯肇動。世所稱亞歲也。王者對時行令。無出仁政二字。 先朝故事。敢不遵述。至日能垂綍。王心已可占。又是故相帖詞也。禁府刑曹重囚外。時囚幷放送後以聞。各衙門營門拘留之類。亦依舊例。死罪外幷令放送。使其司草記事分付。
정조 5년 · 강
召見直提學鄭民始沈念祖畿伯李亨逵于誠正閣。
정조 5년 · 목
予曰。 王大妃殿進御人蔘。若是品薄而味劣。尙不勝驚悚矣。欲求責效。而反致受害。是豈成說乎。民始曰。臣待罪本院。不能檢察。致有此弊矣。予曰。京貿蔘何如。民始曰。品則頗好。價則太高矣。予曰。江蔘何當上來耶。民始曰。非久當入來矣。予曰。近來羅蔘。何如是品劣乎。民始曰。名雖羅蔘。而家蔘太半。故如是矣。予曰。南民種如菜圃云。然否。民始曰果然矣。民皆取其厚利。每致欺賣。故果有此弊矣。予曰。 王大妃殿粟米飮人蔘。自戶曹貿用京蔘。民始曰。已爲求貿矣。予曰。韓光濟之得除閫任。誠善爲矣。民始曰。聖敎誠然。而以其親年之八十有九。不得赴任云矣。承旨趙時偉曰。金海府使許任。亦以親年。不得往赴云矣。予曰。許任之久屈江華中軍。亦甚可冤。而言其履歷。則合授兵使之任矣。予曰。金海自是兼營將。而尹得毅之投紱經歸。寶關後弊。嗣後監司。先以此事申禁。予曰。本道災結。盡爲分俵乎。亨逵曰然矣。予曰。利川邑底。綠何遇災耶。亨逵曰。初一日夜半。火發風猛。燒至一百九十四戶云矣。予曰。言念民狀。呼號失所之形。如在目前。不勝矜惻。宜施軫恤之典。何以則爲實惠耶。亨逵曰。當年還穀。若令停退。則當爲實惠。而非自下可以仰請者矣。予曰。其數當至幾石耶。亨逵曰。都不過四百七十餘石矣。予曰。本道舊還。已爲停退乎。亨逵曰然矣。予曰。特命停退之後。民間能無騷擾之患耶。亨逵曰。傳敎頒示之後。擧皆安接云矣。予曰。本營裨將敎鍊官。皆除邊將乎。此亦異恩矣。亨逵曰。聖敎果然。而渠輩擧皆感泣矣。予曰。利川縣監能盡接濟之方乎。亨逵曰。本官曾有善治之名。當善爲矣。予曰。爲政之要。專在惠之一字。卿其申飭地方官。無或一民之失所。
정조 5년 · 목
予曰。數日以感氣。各項公事。不得酬應矣。積置者甚多矣。有防曰。感候之平復屬耳。公事之留院者。亦非時急。不必一日內盡爲啓下。分日判下。誠爲保嗇之方矣。予曰。旣已始之。何必經日。
정조 5년 · 강
判府事李徽之箚陳病狀請譴。賜批。
정조 5년 · 목
箚略曰。玆當履長之辰。擧切迓休之喜。大臣諸宰。咸伸起居之儀。兼效賀祝之忱。而第臣寒感沈篤。玆不免闕禮之罪。惶悚俟譴。乞降威罰。批以。病未造班。何用深引。卿其安心勿辭。益加善攝。仍命遣史官傳諭。
정조 5년 · 목
敎曰。聞筵臣言。金海府使許任。情理勢難赴任云。此時曠官。不可不念。該府使改差。今日政各別擇差。
정조 5년 · 강
諭利川縣被災民人。
정조 5년 · 목
敎曰。催科方張。而被燒民戶。至於一百九十四戶之多。奠接區劃之方。日昨雖令備局措辭行會。兼施恤典。而此豈足爲救焚之資乎。本邑以畿輔咫尺之地。纔經駐蹕。凡係顧念之政。比他自別。況於奔湯之餘。可知其缾甖之具空。召問道臣。民情果以新還之難辦。爲目下繹騷之端云云。予料可謂不爽。今年諸道。爲慮嗣歲。舊還則特令停退。新還則必使準捧。而至若本邑。豈可無別般闊狹之政。利川縣被災民人。當年還上。特爲一幷停退。卽令備局拔分付該道。俾知朝家愍恤之意。
정조 5년 · 강
命誕辰陳賀權停。
정조 5년 · 목
敎曰。初十日誕辰陳賀。旣承 慈敎。權停。
정조 5년 · 목
以沈念祖爲吏曹參議。兪彦鎬爲知春秋。趙★(山+集)爲金海府使。
정조 5년 · 강
命義興前後守令。幷分揀。
정조 5년 · 목
敎曰。禁府草記誤下矣。同罪他囚。旣以輕囚。幷在蒙放。到今不可異同。義興前後守令未及拿來人。幷爲分揀。其中洪述祖。此傳敎前聞已就囚。今無可論。放送後草記事。分付該府。
정조 5년 · 목
義禁府啓言。重囚外時囚放送事命下矣。犯夜武監李仁福姑爲保放。敎以。今番特從寬典。幷蕩滌放送。○兵曹啓言。前內禁衛趙命鎭。待用刑日重棍。回示後充軍次。姑爲保放。敎以。趙命鎭外。今番幷分揀放送。○御營廳啓言。擊錚罪人軍威鄕軍金靑龍。罪犯至重。有難全釋。敎以。今番則姑從末勘。明日移法司。杖配收贖放送。
정조 5년 · 강
召見直提學沈念祖。承旨徐有防趙時偉。兵曹參判鄭昌聖于誠正閣。
정조 5년 · 목
予曰。二直提學。明日殿講。當進參乎。念祖曰。今病少愈。當入來矣。殿講處所。當以政院取稟乎。予曰。以誠正閣爲之好矣。念祖曰。日寒如此。有難臨殿受講矣。予曰。今番則欲省儀節。當臨時下敎矣。予曰。發問條目。太甚煩多。今番則只以五條發問。至如鄕黨篇服色等節。從詳發問好矣。予曰。明日所講之篇。自雍也至述而篇應講事。知委講官。予曰。今番都政之窠闕太少。似難趁月開政矣。時偉曰。吏曹稍有出窠。而兵曹今無見窠。難以區處云矣。予曰。見今寶鑑草本。則人各撰出。文體不同。勢所固然。而若論備詳。則兵參當在第一矣。 明廟寶鑑所載傳敎。多有減刪。雖曰欠詳。而若使全數登草。則亦涉太煩。是甚難便矣。念祖曰。今此寶鑑。取其春秋謹嚴之義。故終難裁刪矣。予曰。徐奉朝賀校正之文。頗得精實。以是纂出。予曰。 先朝寶鑑告完後。 國朝寶鑑繼以撰出好矣。昌聖曰。奉朝賀今方繼撰云矣。予曰。春坊日記。今已抄出。而載錄大簡。參考政院日記。以成完帙。而卿其出草後。更爲正書好矣。昌聖曰。法例則一經稟裁後。可以定例矣。予曰。昨年十一月十一日。五星聚箕云。卿其聞之乎。昌聖曰。臣果得聞。而此是不世之祥矣。予曰。近來錢貨極貴云。是何故也。時偉曰。錢荒到處皆然。莫知其故矣。予曰。嶺營亦然云。此是國之雄藩。而如是蕩殘。事甚可悶。此弊或緣蕩債而然乎。時偉曰。果然矣。今此蕩債之擧。雖出於恤民革弊之意。而其所停罷之惠。不及於小民。全歸於將校營屬。固可謂有惠無實矣。予曰。向時御史。何不熟商而論啓乎。監司亦不善爲矣。時偉曰。臣兄則果畢陳其弊云矣。
정조 5년 · 강
遞承旨李世奭。以丁範祖代之。
정조 5년 · 목
敎曰。同副承旨李世奭。聞其實恙甚劇云。今姑許遞。前望單子入之。
정조 5년 · 강
命交易回咨。下送于使臣賚去。
정조 5년 · 목
承文院啓言。北京交易咨文。今已出來矣。回咨撰出。定禁撥。下送于使臣所到處。請使之同爲賚去。允之。
정조 5년 · 목
予曰。今番則旣無拜禮。講員次次升殿進講。至李鍚夏。予曰。汝能誦奏乎。鍚夏誦奏甚習。予曰。抄啓文臣講製之法。設行一年。其效如此。若不終怠而一向勸獎。則年少文官之畢竟進就。可以知之。文學之士。若充滿於朝廷。則亦豈非賁餙之道乎。直提學沈念祖等曰。此莫非聖上作成之化。行之一年。抄啓文臣輩。各生滋味。雖不勸。非公故則皆在家勤讀勤做云矣。予謂承旨趙時偉曰。貳極門以下墻苑。又有頹圮處云。承旨往見後。令紫門監善爲遮蔽也。
정조 5년 · 강
命再明日。由月覲門展拜。該房知悉。
정조 5년 · 강
正言鄭在信。以母病陳疏乞遞。賜批。
정조 5년 · 목
批以。所請有違格例。爾其勿辭。往護母病。
정조 5년 · 강
命抄啓文臣李錫夏。特賜經書正文。
정조 5년 · 목
敎曰。激勸之擧。不可偏廢。抄啓文臣李錫夏之實誦全篇。無異治經生。倘不勤攷。安有成效。特賜經書正文一件。自本閣安寶親授。
정조 5년 · 강
罷正郞金載瓚職。
정조 5년 · 목
敎曰。諉以公務之鞅掌。則近解閣銜。謂以身病委頓。則優給由暇。然於今日講席。三篇三不。豈非意外。況於日前。以講義條對之萬萬不成樣。屢勤警飭之語。而又復慢忽至此。閣臣事體。尤與他講員自別。不科其不留意。如是其無難也。此而置之無罰。寒殿臨講之意。果安在哉。抄啓文臣正郞金載瓚罷職。使之就間養疴。自學而篇以下熟講後。言送本閣。
정조 5년 · 강
重推大司成黃昇源。
정조 5년 · 목
敎曰。才以通讀生之許久滯京有飭敎。則無故大司成除拜多日。尙不出肅。事體所在。誠極未安。大司成黃昇源從重推考。申飭行公。斯速設行。
정조 5년 · 강
命明日次對。退行於再明日。
정조 5년 · 목
敎曰。明日次對。退行於再明日。而展拜還內後。引見諸宰。皆令早朝前來會。
정조 5년 · 강
命大司成黃昇源上疏還給。
정조 5년 · 목
因昇源上疏。敎以。如無特敎。則新除之後。一上辭疏。無所不可。而此卽不然。日再出牌。以傷事面。況下飭敎。促令行公。則豈可捧入此等之疏。事之屑越。莫甚於此。捧納承旨從重推考。此上疏還給。
정조 5년 · 목
以金載久爲文化縣令。林蓍喆爲大司諫。
정조 5년 · 강
遞承旨丁範祖。以申應顯代之。
정조 5년 · 목
政院。以範祖在外。啓請下諭。敎以。許遞。前望單子入之。
정조 5년 · 강
命前大司諫申應顯敍用。
정조 5년 · 강
差下宗府有司堂上安春君烿。
정조 5년 · 목
敎曰。本府無主管之人。且因同敦寧疏。有稟處之命。安春君烿有司堂上差下。與同敦寧李瀁。宗簿提調趙㻐爛議便否。仍又就議時原任大臣。再明日次對。幷令入侍。
정조 5년 · 강
御涵仁亭。親押 景慕宮酌獻禮香祝。
정조 5년 · 목
具翼善冠袞龍袍。詣涵仁亭親押 香祝訖。還內。
정조 5년 · 강
召見下直守令及直提學沈念祖鄭志儉于誠正閣。
정조 5년 · 목
予曰。今則講製規模已定。而講員亦幾成彀率矣。十餘文臣。何足以賁餙朝廷。而予所以斷斷誘掖者。欲見其陶鑄作成之效也。頃日次對。亦嘗言之。而李在協之疏。誠爲怪訝矣。沒頭沒緖。語無歸趣。有若譏諷者然。告君之辭。豈若是乎。志儉曰。其疏語果無着落矣。予曰。抄啓講。明年可了幾帙册子耶。念祖曰。再明年則似當畢講周易矣。予曰。李秉模何爲拔望於承旨也。承旨徐有防曰。自頃年所遭以後。果爲拔望矣。予曰。計劃榜出後。當有酬勞之典矣。明日果可出榜乎。念祖曰。明日當計劃入啓矣。
정조 5년 · 강
領府事金尙喆。陳箚乞遞諸任。賜批。
정조 5년 · 목
箚略曰。臣卽一已謝之人。有何擬議於一切職務。而名未去籍。身未退鄕。所帶樞府告身。諸司提擧是也。今當殿最之月。以臣癃病。雖値動駕之時。每犯闕禮之罪。尙何赴衙。能行考績之政乎。趁今變通。勢不可已。乞垂鑑諒。將臣所兼諸任。亟先遞改。批以。雖無箚本之請懇。當寒勞碌。予不欲强卿。卿須安心勿辭。便宜攝養。仍命遣史官傳諭。
정조 5년 · 강
判府事鄭弘淳。陳箚請譴。賜批。
정조 5년 · 목
箚略曰。顧臣一病支離。從前闕禮。合被威譴。況念今朔是貶月。所管考績。法當趁限磨勘。而亦末由擧行。乞遞臣所帶提擧之任。批以。貶目之未能及期磨勘。事執似然。卿須安心勿辭。益存少愈之戒。遄復常度。仍命遣史官傳諭。
정조 5년 · 강
領敦寧李溵。陳箚請譴。賜批。
정조 5년 · 목
箚略曰。念臣蒙恩調病。今旣多日。而所患諸症。疊見層出。明日班行。致身末由。且伏聞各司殿最行否。問啓之命。臣之本兼二司。至廢應行之考績。乞降威譴。武庫提擧。仍令出代。以爲及時擧行之地。批以。病未磨勘。何傷之有。卿須安心勿辭。加意愼攝。仍命遣史官傳諭。
정조 5년 · 강
右議政李徽之。箚辭復授中書之任。賜批。
정조 5년 · 목
箚略曰。臣向居三事之職。未效一毫之報。且年邁病甚。董率庶僚。其勢末由。乞愍其病。亟收新命。批以。昨夕敦諭。悉布至意。及見來箚。控讓愈摯。延佇之餘。曷任歉歎。況今 宮享隔宵。淸齋在卽。恐非卿引入之時。卿須念予如渴之望。卽起視事。仍命遣史官傳諭。
정조 5년 · 강
遞承旨鄭象仁。以尹塾代之。尋遞。
정조 5년 · 목
敎曰。同副承旨老病。勢難供劇許遞。前望單子入之。又敎曰。在外承旨許遞。前望單子入之。
정조 5년 · 강
中批以李秉模爲承旨。
정조 5년 · 목
敎曰。行副司直李秉模承旨除授。牌招齋直。
정조 5년 · 강
詣 景慕宮。行酌獻禮。
정조 5년 · 목
具遠遊冠絳紗袍。乘輿出賓陽門。詣明政門外降輿乘輦。予曰。法駕至近之地。雜隸喧嘩。禁喧郞廳問名以入。承旨趙時偉曰。扈輦隊之不爲整齊。未有甚於今日。兵判及該曹郞廳。幷推考何如。予曰。兵判勿推。一軍色郞廳及內乘推考。予命訓將具善復。判尹鄭好仁入侍。予曰。空垈築室。有自願者否。若許入人家。則當分排幾家。自軍門依直房例。左右各築七八間屋子好矣。善復曰。洞中居民。果有願入者矣。守禦廳有舊時材木。以此推移用之似好矣。臣當與禁御兩將。相議通變矣。好仁曰。若自軍門構成屋子。而許入居民。則民皆樂從矣。詣大次改具冕服。詣版位行禮。陞詣 廟內奉審訖。詣盥洗位盥手。詣 神位前三上 香。大祝讀祝訖。降復位行望燎禮。禮畢。入大次。改具遠遊冠絳紗袍。乘輿至大門外。降輿乘輦。命戶曹判書李衍祥。惠堂鄭民始入侍。予曰。空垈築室事。訓將有所經營。戶惠堂皆果聞知否。衍祥民始曰。此甚好矣。予命訓將曰。垈田其價當爲幾何。善復曰。似不踰四百餘兩矣。予曰。左右當分設幾箇屋子乎。善復曰。當分設五六家矣。予曰。自三軍門。各構一舍。自戶曹惠廳。亦各構一舍好矣。民始曰。此固甚好。而材木猝難鳩聚矣。予曰。聞訓將之言。守禦廳有材木云。此可推移用之矣。民始曰。守禦廳旣有材木。則軍門及戶曹惠廳。合力構成。似爲便好矣。予曰。民舍。自軍門當直爲造給耶。當各構幾間屋子耶。善復曰。若從民願。使之各自築室居生。則盡是草屋。故自軍門當各構五間屋子。而外舍則覆瓦。內舍則使入居之民。隨力構成好矣。予曰。路傍人家。如是稀疏。閒曠處皆許入民舍。使狹路左右。櫛比成行。從某至某。量宜經紀後草記。予曰。禁軍札駐。前路甚窄。難以成隊。此後札駐於空田好矣。卿其與兵判。量宜給價。買取空田。以爲札駐之所好矣。善復曰。臣謹當與兵判相議處之矣。命京兆郞官待令。路傍人家間闊處。皆當許入民舍。沿路左右看審磨鍊後。自本府草記事分付。予曰。忠義之離次去來。甚可駭矣。還內。
정조 5년 · 목
予曰。今日陪班。全不成樣。更以思之。殊極駭然矣。酌獻禮。與親 享無異。則正卿以下老病外。所當一齊進參。而卿宰軍銜百餘人中。進參者不過八人。此亦紀網所在。寧不駭然乎。有防曰。聖敎至當。實無仰達矣。予曰。 景慕宮門外。地勢閒曠。無一閭家。所見甚濩落。故朝者動駕時。以募人入戶之意。下敎於訓將及戶惠堂判尹矣。如能多募人家。左右成聚。則非但常時所見之爲好。凡於動駕或親 享時。 祭官及進排官。可爲住接居停之所。亦豈不便好哉。有防曰。聖敎誠然矣。若自朝家造成家舍後。以輕價發賣於民間。亦自京兆募入居民。則似多願入之人矣。予曰。前後空垈。雖曰有主之田。而不禁人家。自有朝令。自京兆募入。則民必樂從矣。
정조 5년 · 강
修撰李鼎揆。疏陳先正遺集。仍請朴光晦譴削。賜批。
정조 5년 · 목
疏略曰。目今國弊民瘼。可言者不一。而衿紳之章。日積公車。便同蒭狗。竊念臣之先祖臣彥迪。適當中廟求言之日。書陳一疏。卽一網而十目也。人君修省之方。民國治安之策。無不備具。遺集尙在本署。敢以臣先祖之言。爲殿下更陳。以備睿覽焉。臣尾陳一說。尤涉煩猥。而頃於承召之日。路中見一士人。抱血袴泣過者。怪而問之。則卽咸昌蔡姓人也。其弟爲本倅之所捉囚。一笞四十。二笞三十。期於必殺。見其血衣無片白。罪之輕重。未知何如。而當此藏刑之日。若是酷杖。已極無嚴。而況聞其政治。無論吏民。笞撻之際。必見血而後已。如此殘忍不法之人。不可置之字牧之任。臣謂咸昌縣監朴光晦。亟施譴削之典。以除一邑之害。斷不可已也。批以。應旨對章。殊甚嘉乃。先正遺集取見事。何必遠求館中。原集在於座側。方欲更閱要作需用之資。朴光晦事。旣曰目睹。難諉風傳。雖非藏刑之日。典則刊布未幾。有此所犯。可謂驚駭。又是士人。則自有三尺之律。其在重讞獄之道。不可遽然決折。所請姑先依施。令該府拿來。以爾疏發問目嚴問取招。爾其勿辭。調理察職。
정조 5년 · 강
軍器寺軍物修補時。監董提調以下。施賞有差。
정조 5년 · 목
敎曰。軍器寺各樣軍物。昨夏以後。修補物種。今已畢納。而數過萬數。工役易就。監董提調具善復熟馬一匹面給。郞廳僉正陳盛漢陞敍調用。看後將校前萬戶金行源。依例加資。之次將校前別將金匡悅。邊將除授。員役工匠等。分等施賞。
정조 5년 · 강
遞大司憲趙㻐。以李★(土+甲)代之。
정조 5년 · 목
敎曰。班儀禁飭。全屬憲府。而本府無行公長官。大司憲趙㻐。聞有親病。難於供職云許遞。前望單子入之。
정조 5년 · 목
敎曰。抄啓文臣洪履健所帶臺職許遞。
정조 5년 · 강
命 享班懸病人員罷職。堂上三品以下。幷先罷後拿。
정조 5년 · 목
敎曰。近來動駕班儀。殆不成樣。百隸雖曰怠慢而然。 享事事體。何等莫重。而向於 南殿陪 享。業欲處分而未果。至于今日。殆有甚焉。近百軍職。參班未滿十數。寧有如許紀網。篤老人及衆所共知實病外。東西班正卿以下。無端懸病人員。一幷罷職。堂上三品以下。幷先罷後拿。
정조 5년 · 강
命金㶊柱等。明日捧供。
정조 5년 · 목
因義禁府拿來草記。敎以。明日捧供以聞。
정조 5년 · 목
予曰。昨日時囚罪人。皆令今日內。捧草供以聞事分付矣。本府今日無文書都事。當直都事姑爲進去。其代則以曹司宣傳官差出。姑爲入直事。分付宜矣。予曰。抄啓文臣當年條講製。旣已畢試。賞格今當爲之矣。
정조 5년 · 강
召見承旨李世奭于觀物軒。
정조 5년 · 목
予曰。俄下刑曹全州擊錚人草記。卽爲頒布乎。予曰。觀其原情。情理甚惻。宜有矜許之道。且念年老在謫。朝暮人事。有未可知。今日內行關該道。卽爲放送事申飭。
정조 5년 · 강
持平許晊。疏陳母病乞遞。仍附諸條。賜批。
정조 5년 · 목
疏略曰。臣之偏母。素抱貞疾。而在子惟臣。凡粥飮之屬。扶護之節。惟臣身是須。乞察情勢。特許鐫遞。竊念天下之急惡。莫大於亂逆。有國之政。莫急於懲討。噫麟謙之窩窟。鄭妻是已。量★(金+奕)之根柢。龜柱是已。矧彼國榮德相。實萬古所無之變。誠願廓揮乾斷。亟允三司之請。試以臣所覩記一事言之。昨年所下傳敎。實爲甄敍淹滯之政。而近日政注間用人之道。無論簪紳靺韋。內自邇列。外至漫司。擬者復擬。除者復除。路逕甚狹。搜羅不廣。此雖微事。而做事不誠之歎。不亦在玆乎。惟殿下懋哉。批以。所陳當留念。末端事。申飭該曹。爾其勿辭。救護母病。
정조 5년 · 강
抄啓文臣以下。施賞有差。
정조 5년 · 목
敎曰。抄啓文臣。今辛丑課講計劃五十二分居首。元陵別檢李魯春陞六調用。課試計劃三十四分居首。工曹正郞洪仁浩。親試計劃三十四分半居首。副司果鄭東浚。皆當陞敍。而出六屬耳。各賜熟馬一匹。之次以下。皆依付標捧傳旨。自本閣今日內頒給。又敎曰。今辛丑抄啓文臣親試。副司果鄭東浚三十四分半劃壯。陞六屬耳。特賜熟馬一匹。工曹正郞洪仁浩二十四分半。紙二卷。黃毛二條。內下筆柄竹三十箇賜給。吏曹正郞金載瓚。兵曹佐郞洪履健十七分半。前直閣徐鼎修十六分半。副司果徐龍輔。吏曹正郞李時秀十二分半。各紙一卷。黃毛一條。內下筆柄竹十箇賜給。兵曹佐郞李錫夏八分。 元陵別檢李魯春七分半。副司果李宗燮四分半。承政院注書李祖承三分半。副司果李顯默李益運。兵曹佐郞朴宗正。 翼陵別檢曺允大二分。各紙一卷賜給。權知承文院副正字金熙采一分。雖係減下前事。旣有一分劃。筆柄竹十箇賜給。課試工曹正郞洪仁浩三十六分劃壯。陞六屬耳。特賜熟馬一匹。兵曹佐郞洪履健三十三分。紙二卷。黃毛三條。內下筆柄竹五十箇賜給。副司果鄭東浚二十九分。紙二卷。黃毛二條。內下筆柄竹三十箇賜給。吏曹正郞金載瓚十八分半。元陵別檢李魯春十三分半。兵曹佐郞李錫夏十分半。副司果李益運十分。各紙一卷。黃毛一條。內下筆柄竹十箇賜給。吏曹正郞李時秀九分半。　翼陵別檢曺允大九分。副司果李宗燮。承政院注書李祖承五分半。各紙一卷賜給。前直閣徐鼎修一分半。雖係陞資前事。旣有一分半劃。內下筆柄竹十箇賜給。課講 元陵別檢李魯春五十二分劃壯。陞六調用。吏曹正郞金載瓚五十分半。鹿皮一令賜給。司憲府掌令洪履健四十七分半。副司果徐龍輔四十分。各紙三卷。黃毛三條。內下筆柄竹一百箇賜給。兵曹佐郞李錫夏三十七分半。紙二卷。黃毛三條。內下筆柄竹五十箇賜給。吏曹正郞李時秀二十九分半。副司果李益運鄭東浚二十八分。工曹正郞洪仁浩二十七分半。 懿陵令朴宗正二十四分。各紙二卷。黃毛二條。內下筆柄竹三十箇賜給。副司果李顯默十七分半。副司果李宗燮。承政院注書李祖承十五分。 翼陵別檢曺允大十三分。各紙一卷。黃毛一條。內下筆柄竹十箇賜給。前直閣徐鼎修二分。雖係加資前。紙一卷賜給。前權知承文院副正字吳泰賢半分。勿論。又敎曰。課講課試試官直提學沈念祖鄭志儉各貂皮笠耳掩一部。內下胡椒二斗。原任直提學鄭民始內下胡椒一斗。試所承旨徐有防內下胡椒五升。筒箇一部。差備官司卷全大重趙壽嶪。領籤李興潤張世經。各內下箭竹五十箇。贊儀李衡弼。引儀崔珽任希澤任藗。各內下胡椒五升。閣吏劉匡鎭金德亨金宗煥。各內下木二疋。金興大崔泰峻金義恒劉相裕。各內下布一疋賜給。
정조 5년 · 강
遞同義禁鄭一祥李憲默。以鄭尙淳徐有寧李柱國爲同義禁。
정조 5년 · 목
因牌招啓辭。敎以。捧供之命。在於昨日。而今已向申。始乃入稟何也。所謂情勢。且與在直郞官有異。則堂上之替引。不但太過。成命之下。豈可如是遲滯。一幷遞差。與未差之代前望單子入之。待下批。先參坐後謝恩。政院何不申飭。乃有此啓辭乎。該房承旨從重推考。